Gin-tonic

miniatura|300px|dereita|Un *gin-tonic* cos seus ingredientes.
A **tónica con xenebra**, tamén coñecida (en masculino) como ***gin-tonic***, é un cóctel highball feito con xenebra e tónica vertido sobre xeo. Polo xeral adórnase cun toro ou anaco de lima. A cantidade de xenebra varía de acordo ao gusto. As proporcións suxeridas do *gin-tonic* son 1:1, 1:2, 1:3, e 2:3.

Nalgúns países, o gin-tonic é comercializado en latas previamente mesturado nunha soa porción. 
É comunmente coñecido como "G & T" (Gin and tonic) no Reino Unido, EUA, Canadá e Irlanda. Algunhas marcas substitúen a palabra "xenebra" coa súa propia marca ou inicial nas receitas. Por exemplo, "Sapphire con Tónica" para Bombay Sapphire, "Hendrick's con Tónica" para a xenebra Hendrick (adornado con cogombro para distinguilo mellor), ou "Tanqueray con tónica" para Tanqueray.

## Historia 
Se a orixe da xenebra está na procura dun medicamento, o gin-tonic é moi similar. Cando o Imperio Británico se estendíe por todo o mundo no século XVIII e especialmente pola India, a malaria neste país estaba a afectar moitísimo á poboación civil e os soldados invasores. Para combatela a Cadbury Schweppes (famosa compañía hoxe en día polas súas bebidas gasificadas) en 1783 creou un remedio popular, a tónica; esencialmente auga con quinina, que é o elemento base que elimina a malaria. O problema que xurdiu era que esta bebida era moi amarga e os soldados para equilibrar o sabor mesturábana con xenebra Bombai, que xa se destilaba na cidade do mesmo nome.

A tónica actual, ceibe da función de antipalúdico, xa non contén a mesma cantidade de quinina, senón unha pequenísima dose que a fai refrescante soa e acompañada da xenebra.

## Adornos 
O *gin-tonic* é tradicionalmente adornado cun anaco ou toro de lima, con frecuencia lixeiramente espremido na copa antes de ser colocado no bordo do vaso. Na maioría das partes do mundo segue sendo unicamente un adorno habitual, con todo, en moitos países converteuse en común o uso do limón como un froito alternativo. As orixes deste uso son descoñecidas, aínda que os limóns son a miúdo máis fáciles de obter, e máis baratos de comprar que as limas. Malia este uso, os expertos en bebidas recomendan o uso da lima, o limón considerarse unha alternativa inculta, cuxas propiedades estragan o sabor desta bebida espiritosa. As destilerías de xenebra tamén recomendan o uso da lima, e non de limón como gornición para as súas bebidas.

## *Gin-tonic* en España e Galicia 
En España e Galicia, converteuse en popular unha variación da bebida. Difire dun *gin-tonic* tradicional, en que se serve en copa de cristal de globo, moitísimo xeo e unha gornición adaptada aos sabores da xenebra. A bebida pode ter base de froita, pero o uso de herbas e verduras, que reflicten os botánicos das xenebras, son cada vez máis populares. As copas de globo utilízanse porque a súa apertura permite apreciar máis facilmente os aromas da bebida ao bebedor.
 
A popularidade desta variación do *gin-tonic* levou á creación de bares especializados en *gin-tonics*, nos que os clientes poden elixir a súa xenebra preferida, a tónica, e un menú de guarnicións.

## Propiedades 
Considérase como magnífico dixestivo, pois a perfecta conxunción de amargos, doces e anisados presentes no combinado, acelera a dixestión.

### Limón 
Non se recomenda mesturar con zume de limón, pois o ácido cítrico presente nesta froita reacciona co anhídrido carbónico da tónica deixando a esta sen as súas características burbullas e facendo que o *gin-tonic* perda a súa forza en breves minutos. Polo que se debe decorar só con pel de limón ou de lima.

Malia esta recomendación, o agregado de zume limón é un costume en varios países, onde ata se introduce un toro transversal de limón na copa.

## Información nutricional 
A seguinte información nutricional refírese a un *gin-tonic* en vaso de 200 ml.

* Enerxía: 192 kcal
* Proteínas: 1´85 g 
* Hidratos de carbono: 4´25 g 
* Fibra: 0´00 g 
* Ácidos graxos saturados: 0´00 g 
* Ácidos graxos monoinsaturados: 0´00 g 
* Ácidos graxos poliinsaturados: 0´00 g 
* Colesterol: 0´00&nbsp;mg 
* Calcio: 31´45&nbsp;mg 
* Ferro: 0´00&nbsp;mg 
* Cinc: 0´00&nbsp;mg 
* Vitamina A: 3´70&nbsp;µg 
* Vitamina C: 63´60&nbsp;mg 
* Ácido fólico: 11´10&nbsp;mg

## Notas 
## Véxase tamén 
### Outros artigos 
* Dubonnet, outra bebida inventada para fomentar entre os soldados coloniais europeos en climas tropicais a tomar quinina 
* Lillet, un viño aperitivo 
* Quinquina, a quinina que contén a bebida utilízase ás veces mexturada con xenebra

### Ligazóns externas 
* Gin-tonic: un cóctel fácil de facer, pero tamén é fácil de meter a pata.